विरोध के बाद हटाया अधिकारी, मुख्यालय से अटैच
रिपोर्ट- विशाल सक्सेना
देहरादून। उधम सिंह नगर के डीएसओ (DSO) के खिलाफ पूर्ति निरीक्षो के कार्यबहिष्कार और पद से हटाने की मांग शासन ने मानते हुए उन्हें देहरादून मुख्यालय अटैच कर दिया है। गौरतलब है कि, उधम सिंह नगर के पूर्ति निरीक्षकों द्वारा जिला पूर्ति अधिकारी पर गम्भीर आरोप लगाते हुए उन्हें पद से हटाने की मांग की थी। जिसके कई दिनों के बाद भी शासन स्तर से कोई भी कार्यवाही ना होने के कारण पूर्ति निरीक्षो द्वारा प्रदेश व्यापी कार्यबहिष्कार की घोषणा की गई थी। बाद में शासन से वार्ता के दौरान कर्मचारियो की मांग को मान लिया था। आज उधम सिंह नगर के डीएसओ को शासन द्वारा देहरादून मुख्यालय अटैच करने का आदेश जारी कर दिया गया है।